Ghid Local Brasov

Curs: Pictura tradițională a icoanei pe lemn/Sfântul Gheorghe
2018-04-13 17:30 - 2018-06-01 19:30 (Europe/Bucharest) | Casa Junilor, Prundului 1, Brasov, 500123, RO
Reputatele artiste și restauratoare de artă Victoria Ţăroi și Georgiana Gămălie, de la Asociația Culturală Artessentia, va invită la un curs inedit, desfăşurat pe durata a opt şedinţe, prin intermediul căruia veti fi iniţiati în tainele picturii icoanei pe lemn, in tehnica vechilor iconari. Vom picta un detaliu al Icoanei Sfântului Gheorghe (circa 1300), atelierul lui Manuel Panselinos, Mănăstirea Vatoped, Muntele Athos, Grecia. Fiecare participant va lucra o icoană pe blat de lemn grunduit de dimensiunea 21/29 cm.
Structură curs: 8 şedinţe a câte două ore
Program săptămânal, vinerea, in 13, 20, 27 aprilie, 4, 11, 18, 25 mai si 1 iunie 2018, orele 17.30-19.30.
1. a) Scurta prezentare a icoanei. Geneza icoanei. Icoana romaneasca pe lemn.
b) Pregătirea pentru pictura icoanei (rugăciuni ale unor iconari şi zugravi bisericeşti). Transpunerea desenului pe blatul de lemn grunduit.
2-7. Aplicarea foiţei metalice aurii. Însuşirea teoriei cromatice specifice. Inventarul instrumentarului cromatic. Tehnici de preparare a pigmenţilor. Aşezarea în straturi a zonelor de culoare dupa izvodul/modelul ales – proplasma, semicarnatie, carnatie, lumini/ blicuri.
8.Vernisare.
Taxa de participare: 600 lei (se achita la prima sedinta).
Număr locuri limitat : 10 participanţi
Pentru inscrieri, va rugam să transmiteţi o confirmare fermă cu titlul „Curs icoana lemn” la email casajunilor@gmail.com, impreuna cu datele dumneavoastră de contact (numar de telefon si nume complet).
Acest curs se adresează adulţilor care doresc să își valorifice timpul printr-o reîntorcere la arta vechilor iconari, pentru a-și însuși istoria și tehnica acestora. Dorim să va oferim o experiență plăcută, prin care emoția subconștientului dumneavoastră, provocată prin artă, să se exprime la modul cel mai personal, cu sensibilitate, cu căldură sufletească, cu exuberanţă şi moderaţie în cadrul dat. Obiectele create în cadrul atelierelor vor aduce un plus ambianței căminului dumneavoastră sau se pot transformă într-un cadou original pentru cineva drag.
Echipa noastră, o echipa creativă și complexă, compusă din specialiști pe o arie largă de domenii, se modelează pe diverse subiecte de patrimoniu repunandu-le în atenție prin artă actuală.
Cursurile sunt susţinute de Victoria Taroi și Georgiana Gămălie, membre fondatoare ale Asociaţiei Culturale Artessentia, asociaţie situată în inima Scheiului, care se preocupă de revitalizarea prin artă a patrimoniului local.
Victoria Ţăroi – licenţiată in conservare – restaurare la Facultatea de Arte Vizuale din Timişoara, cu dublu masterat în restaurare iconă şi textile – este un reputat artist vizual cu numeroase expoziţii de nivel naţional şi internaţional, cu experienţe multiple în cercetare si restaurare artă, pedagogie si curatoriat, cu portofoliu amplu in domeniul design-ului muzeal, de interior, obiectr, mobilier si vestimentar.
Georgiana Gămălie – licențiată în conservare – restaurare icoană/ lemn policrom la Facultatea de Teologie Ortodoxă „Dimitrie Stăniloaie” din Iași, doctor în biologie aplicată în domeniul conservării colecțiilor muzeale- are o vastă experiență în domeniul cercetării și restaurării de artă, pedagogic, muzeal și curatorial, precum și o largă arie de exprimări personale ca artist vizual.

Initiere in tehnicile ceramicii in 8 sedinte, cu Ioan Aron Taroi
2018-04-17 18:00 - 2018-06-05 20:00 | Casa Junilor, Prundului 1, Brasov, 500123, RO
Alegeți artiștii Artessentia pentru a vă iniția în tainele modelajului în lut și în cunoașterea celorlalte tehnici de abordare a acestui material: transpunere desen, incizare, decupare, traforare, presare și presare în formă, ștampilare, construire prin adăugare de elemente separat modelate, etc.
Ne vom destinde împreună și vom folosi cunoștințele acumulate, pe durata a opt ateliere, în crearea a cinci obiecte ceramice decorative care vor îmbogăți interiorul locuinței dumneavoastră sau care vor deveni daruri de suflet pentru cei dragi.
Componență curs:
1. Scurtă introducere în istoria ceramicii și legătura ei cu istoria ancestrală a omenirii- ppt. Execuția unui panou decorativ format din plăcuțe/module de ceramică obținute prin presare , amprentare, decupare, finisare, uscare și ardere în cuptor profesionist.
2. Crearea unui platou în formă de pește din foaie de lut cu decupaj, suprapunere, amprentare, incizare si după uscare ardere în cuptorul special pentru ceramică
3. Execuția unui vas decorativ teracotta obținut prin suprapuneri de benzi ceramice pe o formă concavă/ semisferică cu traforări, incizări, amprentări
4. Modelarea in tehnica suprapunerii rulourilor din lut finisate a unui vas decorativ cu mâner din element vegetal/ lemn atașat cu sfoară
5. Construirea unui vas de formă cilindrică prin tehnică specială de manufacturare,amprentare si prindere după ardere cu închidere cu cuiul
6. Pictare/ suflare/glazurare cu verde rustic a vasului pește, pregătire pentru a doua ardere
Montarea după ardere a mânerului din lemn la vasul executat în ședința 4 de lucru
7. Pictarea modulelor ceramice de la panoul decorativ ,finisarea în vederea arderii
8. Asamblarea/ montarea panoului decorativ, prinderea vasului cu cuiul, alte finisaje.
În urma acestui curs vor rezulta 5 obiecte decorative executate de fiecare participant, obiecte care vor fi expuse la Casa Junilor intr-o expoziție temporară. Vom anunța din timp vernisajul.
Această călătorie în lumea ceramicii cuprinde 8 întâlniri a câte 2 ore fiecare, iar prețul ei este de 550 lei/ persoană. Vârsta participanților agreată la acest curs este de peste 12 ani. Atelierele se vor ține în 17 si 24 aprilie, 3,8,15, 22, 31 mai si 5 iunie, intre orele orele 18,00 la ora 20,00. Menționăm că suma se achită integral la începerea cursului.
Disponibilitate : 10 participanți
INSCRIERI: prin confirmare fermă cu titlul „Curs ceramică” la email casajunilor@gmail.com, împreună cu datele dumneavoastră de contact (număr de telefon și nume complet).
__________________________
Despre legătura ancestrală a omului cu pământul, cu natura, cu elementele primordiale din care el însuși este constituit – nu credem că ar mai fi necesar să vorbim, subiectul fiind arhicunoscut. Însă, despre plăcerea creației și despre cunoașterea inițiatică a tehnicilor necesare exprimării libere, artistice în materialul ceramic/ lut – putem purta nenumărate discuții și vă putem exemplifica implicându-vă în experiențe personale cu acest material.
Senzația minunată simțită la atingerea materialului catifelat, terapia relaxării prin frământarea și modelarea acestui material permisiv asemănător aluatului pâinii, va fi însoțită de satisfacerea creației în sine și cu desăvârșirea și concretizarea ideilor în obiectul finit.
O muzică în surdină, o ceașcă de ceai sau câteva dulciuri vor completa atmosfera plăcută și intimă a studiului, a creației, atmosferă în care dorim să vă oferim ocazia să socializati și să legați viitoare prietenii.
Așteptăm cu mult drag învățăcei doritori de a fi inițiați în această cunoaștere și de a participa la această experiență.

CURS: pictura icoanei pe sticlă în tehnica tradițională/Schei
2018-04-18 18:00 - 2018-05-23 20:00 | Casa Junilor, Prundului 1, Brasov, 500123, RO
Din 18 aprilie aveți ocazia să pictați prima dumneavoastră icoană scheiană pe sticlă, în şase şedinţe, în cadrul unui curs unic în Brașov. La cursul nostru, sub îndrumarea a doi pictori și restauratori de artă reputați, veți fi inițiati în tehnica zugrăvitului tradiţional al icoanei pe sticlă, în spiritul vechiului centru de iconari din Șcheii Braşovului.
În cadrul atelierelor, veţi „scrie tipare” cu „condeie”, veţi pune „urzeala”, veţi „umple glaja” cu „fărburi” frecate pe „piatră de feşteală” cu „lufărul”, veţi încheia „chenarul” şi veţi pune „dosarul”.
Structură curs: 6 şedinţe a câte două ore. Program săptămânal, miercurea, 18 si 25 aprilie, 2, 9, 16 si 23 mai
1. a) Incursiune în istoria milenară a sticlei şi a tehnicii picturii pe sticlă în lume. Despre pictura pe sticlă a Europei apusene din secolul XIV şi geneza icoanei transilvănene pe sticlă. Apariţia glăjeriilor la noi în ţară şi a centrelor de iconari pe sticlă şi răspândirea lor în Transilvania. Specificităţi, influenţe, tematici, materiale şi tehnici.
Centrul de iconari din Șcheii Braşovului.
b) Pregătirea pentru pictură icoanei (rugăciuni ale unor iconari şi zugravi bisericeşti), „scrierea tiparului”, pregătirea sticlei şi „răzăluitul urzelei” pe dosul sticlei cu „condeie”.
2, 3. Însuşirea teoriei cromatice specifice. Inventarul instrumentarului cromatic. Tehnici de preparare a pigmenţilor. Aşezarea în straturi a zonelor de culoare (în succesiune inversă faţă de privitor), urmând izvodul/ tiparul icoanei alese.
4,5 Finalizarea picturii, a „umplerii” cu „văcsele”/ „farburi”, „chenarul”. Aplicarea foiţei metalice aurii.
6. Pregătirea ramei – colorare şi decorare specifică (motive florale, geometrice sau liniare) prin tufuire, pictare şi patinare. Vernisare, închiderea cu „dosar” a icoanei pe sticlă (montarea sticlei în ramă cu andosarea ei).
Fiecare participant va lucra o icoană cu dimensiunile sticlei de 21/21 cm, tema alegând-o din albumul https://www.facebook.com/media/set/?set=oa.1308552809203072&type=3 după includerea în grupul Icoană Scheiana (necesită înscrierea în grupul Icoana Scheiană)
Taxa de participare: 480 lei – se achită integral la prima şedinţă de curs.
Pentru înscrieri, va rugăm să transmiteţi o confirmare fermă pe email casajunilor@gmail.com, care să conţină şi datele dumneavoastră de contact, precum și link sau atașament cu imaginea icoanei alese, din albumul https://www.facebook.com/media/set/?set=oa.1308552809203072&type=3. (pentru vizualizare este necesară înscrierea în grupul Icoana Scheiană)
Atelierele noastre se adresează adulţilor care doresc să își valorifice timpul printr-o reintorcere la artă zugravilor iconari pe sticlă, pentru a-și însuși istoria și tehnică acestora. Dorim să va oferim o experiență plăcută, prin care emoția subconștientului dumneavoastră, provocată prin artă, să se exprime la modul cel mai personal, cu sensibilitate, cu căldură sufletească, cu exuberanţă şi moderaţie în cadrul dat. Obiectele create în cadrul atelierelor vor aduce un plus ambianței căminului dumneavoastră sau se pot transformă într-un cadou original pentru cineva drag.
Cursurile sunt susţinute de Victoria Taroi și Georgiana Gămălie, membre fondatoare ale Asociaţiei Culturale Artessentia, asociaţie situată în inima Scheiului, care se preocupă de revitalizarea prin artă a patrimoniului local.
Victoria Ţăroi – licenţiată în conservare – restaurare la Facultatea de Arte Vizuale din Timişoara, cu dublu masterat în restaurare iconă şi textile – este un reputat artist vizual cu numeroase expoziţii de nivel naţional şi internaţional, cu experienţe multiple în cercetare și restaurare artă, pedagogie și curatoriat, cu portofoliu amplu în domeniul design-ului muzeal, de interior, obiectr, mobilier și vestimentar.
Georgiana Gămălie – licențiată în conservare – restaurare icoană/ lemn policrom la Facultatea de Teologie Ortodoxă „Dimitrie Stăniloaie” din Iași, doctor în biologie aplicată în domeniul conservării colecțiilor muzeale- are o vastă experiență în domeniul cercetării și restaurării de artă, pedagogic, muzeal și curatorial, precum și o largă arie de exprimări personale că artist vizual.
Echipa Artessentia, o echipa creativă și complexă, compusă din specialiști pe o arie largă de domenii, se modelează pe diverse subiecte de patrimoniu repunandu-le în atenție prin arta actuală.

Jurnalul meu Artterapeutic
2018-04-24 11:00 - 2018-05-22 13:00 | Artterapie – Brasov, Strada Avram Iancu nr. 76, Brasov, 505200, RO
Scopul acestor ateliere este de a deschide o poartă spre o modalitate blândă şi creativă de lucru cu temele noastre de viaţă: jurnalul vizual.
Vom avea cinci întâlniri în care să învăţăm să folosim jurnalul artterapeutic, o modalitate creativă de gestionare a emoţiilor, de vindecare. Simplul fapt că ne acordăm un timp nouă, sufletului nostru, este un prim pas spre echilibrul nostru emoţional. Ignorând mereu ce simţim, amânând la nesfârşit să ne îngrijim de suflet pentru că nu avem timp sau ne temem, vom ajunge să aducem suferinţa şi în plan fizic.
Ce îţi propun este un timp pentru sufletul tău,marţea, de la ora 10.30, intr-un cadru de linişte, de siguranţă, într-un grup mic, aşa…ca între prieteni, la un ceai şi o vorbă frumoasă.
Ce vom face: vom picta, vom desena, vom face colaje, vom medita şi vom povesti.
Nu este nevoie de talent la desen.
Vom aborda teme ca gestionarea stresului şi a emoţiilor, vindecarea rănilor din copilărie, relaţia cu mama, stima de sine, ataşamentele etc. În funcţie de nevoile grupului, putem adauga şi alte teme.
Frecvenţă: săptămânal, marţea de la ora 11
Durată: aproximativ două ore fiecare atelier
Cost: 260 de lei (include toate cele cinci întâlniri, caietul de schiţe, toate materialele necesare, apă şi ceai).
Rezervarea locului se face prin achitarea unui avans de 100 de lei. Restul de 160 de lei se achită în a doua sau a treia şedinţă.
Înscrierile se fac pe email artterapiebrasov@gmail.com sau la telefon 0721439717
Facilitator: Raluca Robu, psiholog cu formare în Evaluarea şi Consilierea Experienţială a Adultului, Copilului, Cuplului şi Familiei în cadrul Societăţii de Psihoterapie Experenţială Română (SPER).

Seri Hipnotice cu Andrei Voicu la Timisoara
2018-05-02 18:00 - 20:00 | Timisoara, Romania, Timisoara, RO
Ce este Hipnoza?
Prin definitie Hipnoza este o stare modificata a constiintei, in cadrul careia persoana implicata se deconecteaza de stimulii externi si se orienteaza spre interior. Acest fenomen se petrece si in viata de zi cu zi, atunci cand suntem absorbiti de un eveniment, o carte, un film, o actiune…
Inscriere pentru Seara Hipnotica aici: https://alexaevent.ro/2018/01/30/serihipnoticeandreivoicu/
Timisoara – 2 mai, 18.00 – 20.00, locatia exacta se va transmite prin SMS celor inscrisi, odata stabilita!
Ce se întâmplă în cadrul serilor hipnotice?
Hipnotistul Andrei Voicu , vă va vorbi despre:
Istoria hipnozei
Hipnoza de la scena la terapie
Demonstrații:
*hipnoza cu ochii deschiși,
*hipnoza nonverbală,
*catalepsia corpului,
*amnezia numerelor și cuvintelor,
*halucinatii pozitive și negative
*analgezia,
*regresia
La sfârșitul evenimentului ,hipnotistul Andrei Voicu , vă oferă un cadou hipnotic
IMPORTANT !!! Demonstrațiile de Hipnoză vor fi realizate cu voluntari care doresc o astfel de experiență !!!
DESPRE MINE, Andrei Voicu
Prin 2010, am descoperit în biblioteca personală o carte de hipnoză care m-a atras într-un mod magnetic, astfel încât am citit și recitit acea carte de câteva ori. Am început să înțeleg efectele acestui fenomen și să fiu atras de dorința de a-l experimenta atât personal dar și pe ceilalți. Cine credeți că au fost primii subiecți?! Evident, nepoții, iar după o lungă perioadă de timp am început să ies din familie, lucrând cu prietenii, cunoștințele, evoluând cu fiecare ședință pe care o făceam. Am reușit să observ, astfel, atât efectele terapeutice ale fenomenului numit hipnoză cât și fascinația pe care reușește să o ofere publicului hipnoza de scenă, hipnoza de stradă. Pe lângă ședințele de terapie, am început să promovez în evenimente publice, hipnoza de scenă și cea de stradă, în emisiuni televizate în direct cât și înregistrate (Un Show Păcătos, iUmor – Antena 1, Răi da Buni, Necenzurat – Antena Stars, Wow Bizz – Canal D, RTV Ploiești, Antena Ploiești, Târgu Mureș TV, Știi TV, Prahova TV)..
PREZENT
Vicepreședinte al Asociației Europene de Hipnoză, Membru fondator al Academiei de Hipnoză, hipnotist de scenă și stradă, hipnoterapeut și trainer în hipnoză.
Inscriere pentru Seara Hipnotica aici: https://alexaevent.ro/2018/01/30/serihipnoticeandreivoicu/
Cei interesați de terapia prin Hipnoză, Andrei Voicu vă poate ajuta în rezolvarea problemelor precum:
Adicțiile: fumat, alcool, droguri, jocuri de noroc.
Fobiile: de înălțime, de a zbura cu avionul, claustrofobiile, agorafobiile.
Dureri cronice – Îmbunătățirea și schimbarea unor comportamente, stări de agitație, bulimie, etc…
Eliminarea simptomelor de anxietate, depresie, etc…
În general, pentru obținerea unor rezultate eficiente este nevoie de 3 până la 7 ședințe, oamenii fiind unicat și foarte puțini dintre ei reușind să-și rezolve problema cu o singură ședință.
Înscrieri pentru consultații individuale la 0742483333 – Alexa
Locatia: Timisoara – se va transmite celor inscrisi odata stabilita!
Bilet intrare: 30 lei
